***Ո Ր Ո Շ ՈՒ Մ***

*Կատարողական վարույթը կասեցնելու մասին*

 *«16» մայիսի 2016 թ. ք.Ալավերդի*

 *ՀՀ ԱՆ Դատական ակտերի հարկադիր կատարումն ապահովող ծառայության Լոռու մարզային բաժնի հարկադիր կատարող, արդարադատության ավագ լեյտենանտ՝ Արտակ Աղեկյանս, ուսումնասիրելով 11.07.2014թ. վերսկսված թիվ 06/02-1135/14 կատարողական վարույթի նյութերը.*

*ՊԱՐԶԵՑԻ*

 *ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 12.09.2012թ. տրված թիվ ԵԱԴԴ/1004/02/11 կատարողական թերթի համաձայն պետք է՝ Լիանա Խռոյանից հօգուտ Գարեգին Մարկարյանի բռնագանձել 9.000.000 ՀՀ դրամ, 15.000 ԱՄՆ դոլարին համարժեք ՀՀ դրամ՝ որպես փոխառության գումար և 20.000 ՀՀ դրամ է որպես նախապես վճարված պետական տուրքի գումար: Հաշվարկել և բռնագանձել նաև տոկոսներ:*

 *Համաձայն «Դատական ակտերի հարկադիր կատարման մասի­ն» ՀՀ օրենքի 66 հոդվածի և 67 հոդվածի «ա» կետի բռնագանձել բռնագանձվող գումարի 5%-ի չափով ՀՀ դրամ, որպես կատարողական գործողությունների կատարման ծախս։*

 *Ի կատարումն կատարողական թերթի ձեռնարկված կատարողական գործողությունների ընթացքում պարտապան ԼիանաԱշոտի Խռոյանին սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «Դատական ակտերի հարկադիր կատարման մասի­ն» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

 *Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

 *Արդյունքում արգելադրվել են պարտապան Լիանա Աշոտի Խռոյանին պատկանող, համատեղ ամուսնական կյանքում ձեռք բերված, ք.Տաշիր,Կիրովի թաղ.14 թիվ 13 հասցեում գտնվող արտադրամասը և արտադրամասում գտնվող 13 միավոր գույքը:*

 *Պարտապանին պատկանող այլ գույք, դրամանական միջոցներ և եկամուտներ չեն հայտնաբերվել:*

 *Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

 *Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''Դատական ակտերի հարկադիր կատարման մասին'' ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

 *Կասեցնել՝ 11.07.2014թ. վերսկսված թիվ 06/02-1135/14 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

 *Հարկադիր կատարող ` Ա.Աղեկյան*